ลุ้นตั้งกระทรวงอุดมฯก่อนมีรัฐบาลใหม่
สุวิทย์สะกิด สนช.เร่งพิจารณา ห่วงสภานิติบัญญัติมีเวลาแค่เดือน มี.ค.นี้,ดร.สุวิทย์ เมษินทรีย์ อดีต รมว.วิทยาศาสตร์และเทคโนโลยี (วท.) เปิดเผยถึงความคืบหน้าการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม ว่า การจัดตั้งกระทรวงการอุดมศึกษาฯ มีความคืบหน้าไปมาก โดยสภานิติบัญญัติแห่งชาติ (สนช.) ได้มีการพิจารณาไปแล้ว 8 ครั้ง และได้ดำเนินการคู่ขนานคือ สำนักงาน ก.พ.ร. ได้เสนอนายกรัฐมนตรี แต่งตั้งคณะกรรมการขับเคลื่อนการปฏิรูปการอุดมศึกษา วิทยาศาสตร์ วิจัยและนวัตกรรม ประกอบด้วย ผู้ทรงคุณวุฒิด้านการอุดมศึกษา ด้านวิทยาศาสตร์ วิจัยและนวัตกรรม และด้านกฎหมาย รวมทั้งผู้แทนหน่วยงานต่างๆ เพื่อทำหน้าที่จัดโครงสร้างการแบ่งส่วนราชการและอัตรากำลัง จัดทำแผนและขั้นตอนการถ่ายโอนทรัพย์สิน งบประมาณ หนี้ ภาระผูกพัน อัตรากำลัง รวมทั้งทบทวนการจัดโครงสร้างส่วนราชการที่เหลือให้แล้วเสร็จภายใน 3 ปี ซึ่งจะทำให้การตั้งกระทรวงการอุดมศึกษาฯบรรลุวัตถุประสงค์ เพื่อสร้างเศรษฐกิจและสังคมที่ขับเคลื่อนด้วยนวัตกรรม และเตรียมคนไทยเข้าสู่ศตวรรษที่ 21 รวมทั้งสร้างผู้ประกอบการฐานนวัตกรรม สนับสนุนการเร่งพัฒนาประเทศไปสู่เศรษฐกิจฐานนวัตกรรมและสังคมฐานความรู้,ขณะนี้ทุกอย่างอยู่ที่การพิจารณาของ สนช.ที่จะมีเวลาถึงเดือน มี.ค.นี้ ถ้าเป็นไปได้อยากให้ สนช.เร่งพิจารณานำขึ้นมาเป็นวาระต้นๆ เพราะการตั้งกระทรวงการอุดมฯเป็นเรื่องสำคัญ อยากให้เสร็จสิ้นก่อนมีรัฐบาลใหม่ เพราะจะนำไปสู่การปฏิรูปใน 3 เรื่องสำคัญ ได้แก่ 1.การปฏิรูปการบริหารภาครัฐ จัดให้มีองค์กรในรูปแบบต่างๆ ที่เหมาะสมในการขับเคลื่อนงานการอุดมศึกษา วิทยาศาสตร์ วิจัยและนวัตกรรมให้ทันต่อการเปลี่ยนแปลง เช่น การจัดให้มีการบริหารที่คล่องตัวแบบองค์กรมหาชนและมหาวิทยาลัยในกำกับรัฐ เป็นต้น 2.การปฏิรูปกฎระเบียบเพื่อขับเคลื่อนให้งานวิจัยถูกนำไปใช้ประโยชน์ต่อทั้งเศรษฐกิจ สังคม และชุมชน เช่น การจัดจ้างวิจัย การส่งเสริมการใช้ประโยชน์งานวิจัยในเชิงพาณิชย์ เป็นต้น และ 3.ปฏิรูประบบงบประมาณให้มีประสิทธิภาพผ่านกองทุน โดยจัดสรรงบประมาณในลักษณะเสนอของบประมาณเป็นวงเงินรวมตอบโจทย์ที่สำคัญและสามารถทำการวิจัยได้อย่างต่อเนื่อง ดร.สุวิทย์กล่าว.
ดร.สุวิทย์ เมษินทรีย์ อดีต รมว.วิทยาศาสตร์และเทคโนโลยี (วท.) เปิดเผยถึงความคืบหน้าการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม
สุวิทย์ เมษินทรีย์,การปฏิรูปการอุดมศึกษา,สภานิติบัญญัติแห่งชาติ,สนช.,นวัตกรรม,การศึกษา